CELEX: 62020CN0409
Language: fi
Date: 2020-09-02 00:00:00
Title: Asia C-409/20: Ennakkoratkaisupyyntö, jonka Juzgado Contencioso Administrativo n.° 1 de Pontevedra (Espanja) on esittänyt 2.9.2020 – UN v. Subdelegación del Gobierno en Pontevedra

15.2.2021   
            
            
               FI
            
            
               Euroopan unionin virallinen lehti
            
            
               C 53/16
            
         
      Ennakkoratkaisupyyntö, jonka Juzgado Contencioso Administrativo n.o 1 de Pontevedra (Espanja) on esittänyt 2.9.2020 – UN v. Subdelegación del Gobierno en Pontevedra
      (Asia C-409/20)
      (2021/C 53/20)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado Contencioso Administrativo n.o 1 de Pontevedra
      
         Pääasian asianosaiset
      
      
         Valittaja: UN
      
         Vastapuoli: Subdelegación del Gobierno en Pontevedra
      
         Ennakkoratkaisukysymys
      
      Onko jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettua Euroopan parlamentin ja neuvoston direktiiviä 2008/115/EY (1) (4 artiklan 3 kohta, 6 artiklan 1 kohta, 6 artiklan 5 kohta ja 7 artiklan 1 kohta) tulkittava siten, että se on esteenä kansalliselle lainsäädännölle (Espanjassa oleskelevien ulkomaalaisten oikeuksista ja vapauksista sekä kotouttamisesta 11.1.2000 annetun lain 4/2000 53 §:n 1 momentin a kohta, 55 §:n 1 momentin b kohta, 57 § ja 28 §:n 3 momentin c kohta), jolla sanktioidaan ulkomaalaisten laitonta oleskelua, johon ei liity raskauttavia seikkoja, ensimmäisessä vaiheessa sakkoseuraamuksella, johon liitetään vaatimus vapaaehtoisesta paluusta lähtömaahan, ja tämän jälkeen toisessa vaiheessa maastapoistamisseuraamuksella, ellei ulkomaalainen laillista oleskeluaan eikä palaa kotimaahansa vapaaehtoisesti?
      
         (1)  EUVL 2008, L 348, s. 98